Subject: FW: Töötervishoiuteenus, tervisekulud
From: "info - MKM" <[email-masked]>
To: "info - MKM" <[email-masked]>
Date: Thu, 27 Nov 2025 10:30:43 +0200

From: Seili Suder - MKM <[email-masked]>
Sent: Thursday, November 27, 2025 10:04 AM
To: info - MKM <[email-masked]>
Subject: Ed: Töötervishoiuteenus, tervisekulud

  _____

Saatja: Triin Terasmaa <[email-masked] <mailto:[email-masked]> >
Saadetud: neljapäev, 27. november 2025 09:55
Adressaat: Seili Suder - MKM <[email-masked] <mailto:[email-masked]> 
 >
Teema: Töötervishoiuteenus, tervisekulud

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Olen Tartu Ülikooli töökeskkonna peaspetsialist ja meil on organisatsiooni 
siseselt tekkinud segadus tervise edendamise kulude ja töötervishoiuarsti 
otsuse alusel kulude hüvitamisega. Kuna olete varasemalt infotundidel andnud 
mõista, et võib otse Teie poole pöörduda, siis loodan, et on sobilik 
allolevad küsimused edastada. Olen varasematel aastatel pöördunud ka 
Tööinspektsiooni poole küsimusega, kas peame töötervishoiuarsti otsuse 
alusel hüvitama samu teenuseid, mida hüvitame juba tervise edendamise 
kuluna, aga kuna vastused on olnud erinevatel aegadel erinevad, siis teen 
uue päringu ja saadan seekord küsimuse ka Teile.

Vastavalt määrusele nr 82 „Töötervishoiuteenuse osutamise kord“ § 4 lõikele 
6 väljastab töötervishoiuarst tööandjale lisas 2 esitatud tervisekontrolli 
otsuse. Otsuses esitab arst vajaduse korral ettepanekud töötaja töökeskkonna 
või töökorralduse muutmiseks ning töötaja tervise edendamiseks. TTOSis on 
kirjas, et tööandja rakendab töötervishoiuarsti ettepanekuid töökeskkonna ja 
töötingimuste parandamiseks ja töötajate tervise edendamiseks, kui sellega 
ei kaasne tööandjale ebaproportsionaalselt suuri kulusid. Tööinspektsioon on 
Tööelu portaalis kirjutanud, et tööandja võiks töötervishoiuteenuse 
osutajaga töökeskkonnas rakendatavad meetmed läbi rääkida ning regulaarselt 
hinnata nende asjakohasust ja efektiivsust; selleks et töötervishoiuarsti 
ettepanekud arvestaksid ka tööandja võimalustega, on soovitav, et tööandja 
ja töötervishoiuarst teeksid koostööd sobivate töökeskkonna parandamise ja 
töötajate tervise edendamise meetmete valikul.

Tartu Ülikool täna juba hüvitab kõigile oma töötajatele tervise edendamise 
kulusid 400 euro ulatuses ja töötajal on võimalik valida endale vajalik 
teenus vastavalt tulumaksuseaduses lubatule.

Küsimused:

*       Kas tööandja võib töötervishoiuteenuse osutajaga kokku leppida, et 
ennetavaid teenuseid, mida tööandja juba hüvitab tervise edendamise kuluna, 
ei lisata tööandjale edastatavale tervisekontrolli otsustele, kuna töötajal 
on need teenused niigi kättesaadavad? Tööandja on sundasenditest tingitud 
luu- ja lihaskonna vaevuste ennetamiseks ning vaimse tervise toetamiseks 
kajastanud sportimise, massaaži jms teenuste hüvitamise tervise edendamise 
kuluna riskianalüüsis ning kõigil töötajatel on võrdsed võimalused seda 
hüvitist kasutada. Kui töötervishoiuarst lisaks sama teenuse enda otsusele, 
tekiks tööandjal kohustus sama teenust veel täiendavalt hüvitada, mis oleks 
teiste töötajate suhtes ebavõrdne.

*       Kas määrus nr 82 kohustab töötervishoiuarsti lisama tervisekontrolli 
otsustele tervist edendavad soovitused või võib arst hinnata, et kui 
tööandja pakutavad meetmed on juba piisavad, ei ole täiendavaid soovitusi 
vaja lisada? Näiteks kui riskianalüüsi tegevuskavas on kirjas, et töötaja 
peaks liikuma, vajadusel käima massaažis ning selleks saab kasutada tervise 
edendamise toetust.

*       Kas tervist edendavad soovitused kogu organisatsioonile võib anda 
tervisekontrolli otsuse asemel läbi terviseauditi või muu dokumendi, kui 
ennetavad soovitused kehtivad ühtemoodi kõigile töötajatele? Näiteks 
sundasenditest tingitud vaevuste ennetamiseks tervisesport, massaaž jne.

*       Kas tööandja võib töötajale viidata, et töötervishoiuarsti 
soovitused taastusspordi, massaaži ja taastusravi osas tuleks katta tervise 
edendamise kuludest, kuna nende kulude täiendav hüvitamine oleks tööandja 
jaoks ebaproportsionaalselt suur kulu?

Tervitades

Triin Terasmaa

Töökeskkonna peaspetsialist

Tartu Ülikool

Tel 737 5148